KOMISSION PÄÄTÖS,
tehty 6 päivänä elokuuta 1999,
eräitä ihmisravinnoksi tai eläinten rehuksi tarkoitettuja dioksiinin saastuttamia eläinperäisiä tuotteita koskevista suojatoimenpiteistä tehdyn päätöksen 1999/449/EY muuttamisesta
(tiedoksiannettu numerolla K(1999) 2692)
(ETA:n kannalta merkityksellinen teksti)
(1999/551/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan,
sekä katsoo seuraavaa:
1) Belgian viranomaiset ovat viime aikoina tutkimusten seurauksena asettaneet uusia sika- ja siipikarjatiloja rajoituksen alaisiksi.
2) Tällä hetkellä käytettävissä olevien tietojen perusteella muukin siipikarja kuin kotieläiminä pidetyt kanalinnut ovat kenties altistuneet saastuneelle rehulle.
3) Vaikuttaa tarpeelliselta vahvistaa väliaikainen PCB:n enimmäismäärä tuoreessa sianlihassa ja naudanlihassa sekä niistä johdetuissa tuotteissa odotettaessa uusia tietoja tieteellisen arvioinnin tekemiseksi.
4) Dioksiinin tai PCB-yhdisteiden määrittämistä eräistä eläinperäisistä tuotteista koskevia säännöksiä olisi myös sovellettava eläviin eläimiin ja siitosmuniin.
5) Belgian viranomaiset ovat päättäneet olla myöntämättä jäljitettävyyden perusteella annettavia todistuksia elävien eläinten, siitosmunien tai tuotteiden kaupalle tai viennille kolmansiin maihin ja olla tarkastamatta jäsenvaltioissa tai kolmansissa maissa jo olevien elävien eläinten, siitosmunien tai tuotteiden lähetysten asemaa 31 päivään elokuuta 1999 saakka.
6) Koska Belgiassa käytössä olevassa jäljitysjärjestelmässä on esiintynyt vaikeuksia, vaikuttaa aiheelliselta keskeyttää väliaikaisesti järjestelmän soveltaminen nauta- ja sikaeläimiin, siipikarjaan sekä niistä johdettuihin tuotteisiin varotoimena.
7) Eräitä ihmisravinnoksi tai eläinten rehuksi tarkoitettuja dioksiinin saastuttamia eläinperäisiä tuotteita koskevista suojatoimenpiteistä 9 päivänä heinäkuuta 1999 tehty komission päätös 1999/449/EY(4) olisi vastaavasti muutettava.
8) Tämän päätöksen säännöksiä olisi tarkasteltava uudelleen ennen 31 päivää elokuuta 1999 tapahtuneen kehityksen huomioimiseksi.
9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 1999/449/EY seuraavasti:
1) Korvataan 1 artiklan 1 kohdan A alakohdan johdanto-osa seuraavasti: "Belgian on kiellettävä kaikkien jäljempänä lueteltujen Belgiassa 15 päivästä tammikuuta 1999 alkaen kasvatetusta siipikarjasta, sioista ja nautaeläimistä peräisin olevien ihmisravinnoksi tai eläinten rehuksi tarkoitettujen tuotteiden markkinoille saattaminen, mukaan lukien loppukuluttajalle jakelu, kauppa ja vienti kolmansiin maihin."
2) Korvataan 1 artiklan 3 kohta seuraavasti: "Belgian on kiellettävä 15 päivästä tammikuuta 1999 alkaen kasvatetun elävän siipikarjan tai tämän siipikarjan munimien siitosmunien sekä sikojen ja nautaeläinten markkinoille saattaminen, kauppa ja vienti kolmansiin maihin paitsi jos eläimiä ei ole kasvatettu tai munia tuotettu tiloilla, jotka Belgian viranomaiset ovat asettaneet rajoituksen alaisiksi, tai paitsi jos eläimet tai siitosmunat ovat peräisin homogeenisesta ryhmästä ja näiden eläinten tai siitosmunien edustavaa otosta koskevat määritystulokset osoittavat, että kyseiset eläimet tai siitosmunat eivät ole dioksiinin saastuttamia tai ne eivät sisällä PCB-yhdisteitä yli liitteessä A vahvistetun enimmäismäärän."
3) Korvataan 2 artiklan 2 kohta seuraavasti: "Yhteisön sisäisessä kaupassa ja viennissä kolmansiin maihin on Belgiasta peräisin olevan elävän siipikarjan ja sen siitosmunien jokaisen lähetyksen mukana olevaan asianmukaiseen terveystodistukseen liitettävä liitteessä C säädetty Belgian toimivaltaisen viranomaisen allekirjoittama virallinen ilmoitus."
4) Korvataan 4 artikla seuraavasti: "Jäsenvaltion tai kolmannen maan, joka on vastaanottanut 1 artiklan 1 kohdan A alakohdassa tarkoitettuja tuotteita tai 1 artiklan 3 kohdassa tarkoitettuja eläviä eläimiä tai siitosmunia, pyynnöstä Belgian on annettava liitteessä E säädetyn mallin mukainen ilmoitus alkuperätilan asemasta, jos sillä on tällainen tieto käytettävissään."
5) Korvataan liitteet A-E tämän päätöksen liitteessä olevilla teksteillä.
2 artikla
Tätä päätöstä tarkastellaan uudelleen ennen 31 päivää elokuuta 1999 erityisesti Belgian viranomaisten toimittamien tietojen perusteella.
Tämän uudelleen tarkastelun tuloksia odotettaessa Belgian on myönnettävä ainoastaan päätöksen 1999/449/EY 2 artiklassa säädetyt todistukset määritystulosten perusteella, eikä sen tarvitse myöntää päätöksen 1999/449/EY 4 artiklassa säädettyjä todistuksia.
3 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä elokuuta 1999.